Լանա Դել Ռեյի սկավառակագրություն

Լանա Դել Ռեյի սկավառակագրություն, ամերիկացի երգչուհի և երգերի հեղինակ Լանա Դել Ռեյի ալբոմները։ Թողարկել է 6 ստուդիական ալբոմ, 4 մինի ալբոմ, 3 հավաքածու, 1 երաժշտական ալբոմ, 5 երգ ֆիլմերի համար, 22 սինգլ և 22 տեսահոլովակ։

Գործունեություն 
2007 թվականին Լանա Դել Ռեյը պայմանագիր է կնքել ամերիկյան «5 Points Records» լեյբլի հետ, որի հետ հաջորդ տարի թողարկել է դեբյուտային մինի-ալբոմ՝ «Kill Kill» անվամբ։ Ալբոմի թողարկման ժամանակ երգչուհին օգտագործել է Lizzy Grant բեմական կեղծանունը։ Նրա դեբյուտային «Lana Del Ray» ալբոմը երկար ժամանակ հետաձգվել է, սակայն թողարկվել է 2010 թվականի հունվարին։ Թողարկման ժամանակ երգչուհին օգտագործել է իր գործող կեղծանունը՝ Լանա Դել Ռեյը։ Այնուամենայնիվ, լեյբլի հետ պայմանագիրը խզվել է։

2011 թվականին Լանան պայմանագիր է կնքել «Stranger Records» լեյբլի հետ և թողարկել իր դեբյուտային «Video Games» սինգլը։ Սինգլն ընդգրկվել է Եվրոպական տարբեր երկրներում լավագույն երգերի տասնյակում, ինչպես նաև ստացել է մի քանի վկայագիր։ Նույն թվականին նա համատեղ պայմանագիր է կնքել ամերիկյան «Interscope Records» և «Polydor Records» լեյբլների հետ, որոնց հետ 2012 թվականին թողարկել է իր երկրորդ՝ «Born To Die» ստուդիական ալբոմը, որը նրան համաշխարհային ճանաչում է բերել։ Ալբոմն ամերիկյան «Billboard 200» հիթ-շքերթում դեբյուտել է երկրորդ համարի ներքո, ինչպես նաև զբաղեցրել է բարձր հորիզոնականներ այնպիսի երկրների հիթ-շքերթներում, ինչպիսիք են Ավստրալիան, Ֆրանսիան, Իռլանդիան և Մեծ Բրիտանիան։ Ձայնասկավառակն ընդգրկվել է 2012 թվականի աշխարհի ամենավաճառվող ալբոմների ցանկում։ Ընդհանուր առմամբ վաճառվել է ալբոմի շուրջ 8 միլիոն օրինակ ամբողջ աշխարհում, և ավելի քան 1 միլիոն օրինակ ԱՄՆ-ում։ Ալբոմի թողարկումից առաջ՝ 2011 թվականի հոկտեմբերից, թողարկվել են դրան նախորդող սինգլները՝ «Born To Die», «Blue Jeans», «Summertime Sadness», «National Anthem» և «Dark Paradise»։ 2013 թվականի հուլիսին թողարկվել է «Summertime Sadness» սինգլի ռեմիքսը, որն ստեղծվել է Սեդրիկ Ժերվեի կողմից։ Ռեմիքսն ամերիկյան «Billboard Hot 100» հիթ-շքերթում զբաղեցրել է վեցերորդ հորիզոնականը՝ դառնալով Դել Ռեյի առաջին սինգլը, որը հայտնվել է ԱՄՆ-ում տվյալ հիթ-շքերթի տասնյակում։

2012 թվականի վերջին Լանա Դել Ռեյը թողարկել է իր երրորդ՝ «Paradise» մինի-ալբոմը, ինչպես նաև երկրորդ ստուդիական ալբոմի վերահրատարակումը, որն ստացել է «Born To Die: The Paradise Edition» անվանումը։ Երրորդ մինի-ալբոմում ընդգրկվել է երեք նոր սինգլ՝ «Ride», «Blue Velvet» և «Burning Desire»։ 2013 թվականին Լանա Դել Ռեյը ձայնագրել է «Young and Beautiful» սինգլը, որը դարձել է «Մեծն Գեթսբի» ֆիլմի պաշտոնական սաունդթրեքը։ 2014 թվականի հունվարին Դել Ռեյը ձայնագրել է «Once Upon A Dream» սինգլի քավեր-տարբերակը, որն ավելի ուշ դարձել է «Մալեֆիսենտա» ֆիլմի սաունդթրեքը։

Լանա Դել Ռեյի երրորդ ստուդիական ալբոմն ստացել է «Ultraviolence» անվանումը և թողարկվել 2014 թվականի հունիսի 16-ին։ Ալբոմն աշխարհի տասնինը երկրների հիթ-շքերթներում դեբյուտել է առաջին համարի ներքո։ 2014 թվականի ապրիլից թողարկվել են ալբոմի նախորդ սինգլները՝ «West Coast», «Shades of Cool», «Ultraviolence», «Brooklyn Baby» և «Black Beauty»։ 2015 թվականի մայիսի դրությամբ վաճառվել է ալբոմի ավելի քան երեք ու կես միլիոն օրինակ ամբողջ աշխարհում։ 2014 թվականի դեկտեմբերին Լանա Դել Ռեյը ձայնագրել է «Big Eyes» և «I Can Fly» երգերը, որոնք ընդգրկվել են Թիմ Բարթոնի «Մեծ աչքեր» ֆիլմի սաունդթրեքում։

2015 թվականի սեպտեմբերի 18-ին թողարկվել է Դել Ռեյի չորրորդ՝ «Honeymoon» ստուդիական ալբոմը։ Այն դրական արձագանքներ է ստացել երաժշտական քննադատների կողմից։ Ալբոմը «Billboard 200» հիթ-շքերթում զբաղեցրել է երկրորդ հորիզոնականը և հասել Ավստրալիայի, Հունաստանի և Իռլանդիայի հիթ-շքերթների վերին հորիզոնականներին։ Ալբոմի օժանդակությամբ թողարկվել են այնպիսի սինգլներ, ինչպիսիք են՝ «High by the Beach» և «Music To Watch Boys To»։ 2015 թվականի վերջին թողարկվել է հայտնի երաժիշտ Դենիել Ջոնսթոնի մասին «Hi, How Are You Daniel Johnston» անկախ ֆիլմի սաունդթրեքը։ Երգը ստացել է «Some Things Last A Long Time» անվանումը։

2017 թվականի փետրվարի 18-ին թողարկվել է «Love» առաջին սինգլը՝ 2017 թվականի հուլիսի 21-ին թողարկված «Lust for Life» ստուդիական հինգերորդ ալբոմի աջակցությամբ։ Ձայնասկավառակի օժանդակությամբ երկրորդ սինգլը՝ «Lust for Life» վերնագրով երգը, որը ձայնագրվել է կանադացի The Weeknd կատարողի մասնակցությամբ, թողարկվել է 2017 թվականի ապրիլի 19-ին։ 2017 թվականի մայիսի 15-ին թողարկվել է ալբոմի առաջին պրոմոսինգլը՝ «Coachella-Woodstock in My Mind»։ Հուլիսի 12-ին թողարկվել են «Summer Bummer» երրորդ սինգլը և «Groupie Love» երկրորդ պրոմոսինգլը։

Ստուդիական ալբոմներ

Մինի ալբոմներ

Հավաքածուներ և երաժշտական ալբոմներ

Սինգլներ

Պրոմոսինգլներ

Երաժշտական հոլովակներ

Այլ ելույթներ

Այլ երգեր

Այլ կատարողների թողարկումներ

Մասնակցություն սաունդթրեքներում

Ծանոթագրություններ

Արտաքին հղումներ 
 Լանա Դել Ռեյի պաշտոնական կայք
 
 Լանա Դել Ռեյը Discogs կայքում

Սկավառակագրություններ
Լանա Դել Ռեյ